מתח היסט

מתח היסט (באנגלית: DC Offset) הוא הזזה של אות מאפס. מקור המושג באלקטרוניקה, שם הוא מתייחס למתח חשמלי בזרם ישר, אולם הוא משמש גם בעיבוד אותות לתיאור ההגבהה של אותות, שם הוא מוגדר כתוחלת המשרעת של האות.

לרוב, מתח ההיסט אינו רצוי ויש צורך להנחית אותו. במגבר שרת, למשל, מתח ההיסט הוא מתח המוצא כאשר הכניסה ההפרשית היא אפס, ולכן מתח ההיסט הוא מדד לחוסר אידיאליות של המגבר. מתח ההיסט הוא עיוות של האות המקורי, ובנוסף הוא מעלה את צריכת ההספק של המעגל החשמלי.

ניתן להנחית את מתח ההיסט על ידי מסנן המעביר תדרים גבוהים (HPF) בעל קוטב יחיד ואפס יחיד. אפשרות אחרת, בהנחה שכל האות ידוע והתוחלת שלו קבועה, היא להחסיר מהאות את התוחלת שלו. 

קטגוריה:מגברים
קטגוריה:עיבוד אותות

en:DC offset